2004R0141 — ET — 01.05.2004 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 141/2004,

28. jaanuar 2004,

millega kehtestatakse nõukogu määruse (EÜ) nr 1257/1999 rakenduseeskirjad seoses Tšehhi Vabariigis, Eestis, Küprosel, Lätis, Leedus, Ungaris, Maltal, Poolas, Sloveenias ja Slovakkias kohaldatavate maaelu arendamise üleminekumeetmetega







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiku, ning arvestades järgmist: (1) Euroopa Põllumajanduse Arendus- ja Tagatisfondist (EAGGF) antavat maaelu arendamise toetust ning teatavate määruste muutmist ja kehtetuks tunnistamist käsitleva nõukogu 17. mai 1999. aasta määruse (EÜ) nr 1257/1999 ( 1 ) IXa peatükis, mis lisati Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisaktiga, määratletakse üldised tingimused, mille kohaselt antakse ajutist täiendavat toetust uute liikmesriikide maaelu arendamise üleminekumeetmeteks. Tuleks vastu võtta rakenduseeskirjad, et täiendada neid tingimusi ning muuta teatavaid eeskirju, mis on ette nähtud komisjoni 26. veebruari 2002. aasta määrusega (EÜ) nr 445/2002, millega kehtestatakse Euroopa Põllumajanduse Arendus- ja Tagatisfondi (EAGGF) maaelu arendamise toetust käsitleva nõukogu määruse (EÜ) nr 1257/1999 üksikasjalikud rakenduseeskirjad. ( 2 ) (2) Kõnealused eeskirjad peavad vastama subsidiaarsuse ja proportsionaalsuse põhimõtetele ning seepärast peavad need piirduma sellega, mis on vajalik taotletavate eesmärkide saavutamiseks. (3) Seepärast tuleb sätestada teatavate üleminekumeetmete kohaldamise tingimused ning kehtestada Malta suhtes kohaldatavate erimeetmete raames antava toetuse ülemmäärad. (4) Et hõlbustada nimetatud meetmeid sisaldavate maaelu arengukavade kehtestamist ning nende läbivaatamist ja heakskiitmist komisjoni poolt, tuleks eelkõige määruse (EÜ) nr 1257/1999 artikli 43 alusel kindlaks määrata nende kavade struktuuri ja sisu käsitlevad ühiseeskirjad. (5) Käesoleva määrusega ettenähtud meetmed on kooskõlas põllumajandusstruktuuride ja maaelu arengu komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







I

PEATÜKK

RAKENDUSALA

Artikkel 1

Kohaldamisala

Käesoleva määrusega kehtestatakse rakenduseeskirjad seoses:

a) määruse (EÜ) nr 1257/1999 IXa peatükis sätestatud ning Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi “uued liikmesriigid”) suhtes kohaldatavate maaelu arendamise erimeetmetega;

b) uute liikmesriikide maaelu arendamise meetmete kavandamise ja hindamisega.







II

PEATÜKK

UUTE LIIKMESRIIKIDE SUHTES KOHALDATAVAD ERIMEETMED

Artikkel 2

Toetus restruktureeritavatele osaelatustaludele

Määruse (EÜ) nr 1257/1999 artikli 33b lõikes 2 sätestatud äriplaan peab olema piisavalt üksikasjalik, et seda oleks võimalik kasutada koos põllumajandusettevõtete investeeringutoetuse taotlusega.

Artikkel 3

Tehniline abi

Erandina määruse (EÜ) nr 445/2002 artiklist 39 kohaldatakse komisjoni määruse (EÜ) nr 1685/2000 ( 3 ) lisa eeskirja nr 11 määruse (EÜ) nr 1257/1999 artiklis 33e nimetatud meetme suhtes.

Artikkel 4

Täiendavad otsetoetused

Toetuse andmise tingimused määruse (EÜ) nr 1257/1999 artikliga 33h ettenähtud meetme raames määratletakse komisjoni otsuses, millega kiidetakse heaks riiklikud täiendavad otsetoetused.







III

PEATÜKK

LISATOETUS MALTALE

Artikkel 5

Täiendavad riiklikud toetused Maltal

Toetuse andmise tingimused määruse (EÜ) nr 1257/1999 artikliga 33i ettenähtud meetme raames määratletakse Malta põllumajanduse turupoliitika eriprogrammi (SMPPMA) alusel, mis on ette nähtud ühinemisakti XI lisa 4. peatüki A jao punktis 1.

▼M1

Artikkel 5a

Täisajaga talupidajad Maltal

Määruse (EÜ) nr 1257/1999 artikli 33j teises alalõigus ettenähtud maksete summad ei ületa I lisa punktis A kehtestatud iga-aastast ülemmäära talumajapidamise ja tööühiku kohta.

▼M1







IV

PEATÜKK

UUTELE LIIKMESRIIKIDELE KOHALDATAVAD ERANDID

Artikkel 5b

Rangete nõuete rakendamine

1. Määruse (EÜ) nr 1257/1999 artikli 331 lõikes 2b nimetatud investeeringutega seotud kulud, mis on vajalikud nõuete täitmiseks, määratakse kindlaks pädeva riikliku võimuorgani poolt standardhindade kujul. Need standardhinnad arvutatakse objektiivsete kriteeriumide alusel, mis võimaldavad määrata üksiktegevustega seotud kulusid, võttes arvesse eriomaseid kohalikke tingimusi ja vältides vähimatki ülemäärast hüvitamist.

2. Talupidaja, kes saab toetust määruse (EÜ) nr 1257/1999 artikli 331 lõike 2b kohaselt normi täitmiseks, mis on juba siduv, vastab ka vastavalt selle määruse II jaotise V ja VI peatükis nimetatud hüvitiste ja põllumajanduse keskkonnatoetuse saamise tingimustele investeerimisperioodi jooksul, kui on täidetud selle toetuse määramisega seotud teised tingimused, ja eeldusel, et investeerimisperioodi lõpus vastab talupidaja asjakohasele standardile.

Artikkel 6

Põllumajanduse keskkonnapoliitika

Iga-aastane maksimumsumma hektari kohta kivipuru müüride hooldamiseks ja säilitamiseks Maltal, mis on ette nähtud määruse (EÜ) nr 1257/1999 artikli 33m lõike 2 teises alalõigus, on näidatud I lisa punktis B.

Artikkel 7

Tootjarühmad Maltal

1. Ainult need tootjarühmad, mis moodustavad sektori tootjatest protsentuaalse miinimumi ja esindavad sektori tootmises protsentuaalset miinimumi, vastavad määruse (EÜ) nr 1257/1999 artikli 33d lõike 3 kolmandas alalõigus ette nähtud miinimumtoetuse saamise tingimustele.

2. Toetuse miinimumsumma, mis on arvutatud funktsioonina väikese tootjarühma moodustamiseks vajalikest minimaalsetest kuludest, on näidatud I lisa punktis C.

▼B







V

PEATÜKK

HALDUS- JA FINANTSSÄTTED

Artikkel 8

Hindamine

Määruse (EÜ) nr 445/2002 artiklites 56 ja 57 viidatud vahehindamist ei kohaldata uute liikmesriikide suhtes kavandamisperioodil 2004–2006.

Artikkel 9

Kavandamine

1. Määruse (EÜ) nr 445/2002 II lisa punkti 8 kohaldamiseks kasutavad uued liikmesriigid käesoleva määruse II lisas sisalduvat ühist suunavat rahastamistabelit.

2. Lisaks määruse (EÜ) nr 445/2002 II lisa punktis 9 sätestatud teabele peavad määruse (EÜ) nr 1257/1999 III jaotise II peatükis sätestatud maaelu arengukavad sisaldama käesoleva määruse III lisas esitatud teavet.

▼M1

Artikkel 9a

Taotlused ja kontrollid rangete nõuete rakendamise meetme suhtes

Seoses määruse (EÜ) nr 1257/1999 artikli 331 lõikes 2b toodud toetusega peab määruse (EÜ) nr 445/2002 artikliga 59 (või uue määruse artikliga 67) ettenähtud kavaga ühinemise taotluste kontrollimise käigus olema võimalik teha kindlaks selle investeeringu vajalikkus kõnealusele standardile vastamisel. Kui kavaga ühinemise taotlus seondub iga-aastase toetussummaga, mis ületab 10 000 eurot, peab selle taotluse kontrollimisega kaasnema kohapealne visiit.

Määruse (EÜ) nr 445/2002 artikliga 59 (või uue määruse artikliga 67) ettenähtud maksetaotluste kontrollimise käigus käesoleva artikli esimeses alalõigus nimetatud toetuste suhtes peab olema võimalik teha kindlaks, et see investeering on tehtud. Kui maksetaotlus seondub iga-aastase toetussummaga, mis ületab 10 000 eurot, peab selle taotluse kontrollimisega kaasnema kohapealne visiit.

▼B







VI

PEATÜKK

LÕPPSÄTTED

Artikkel 10

Jõustumine

Käesolev määrus jõustub 1. mail 2004 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumise korral.

Käesolev määrus on tervikuna siduv ja vahetult kohaldatav kõikides liikmesriikides.

▼M1









I LISA

Toetussummade tabel meetmete suhtes, mis on eriomased Maltale

A. ARTIKLIS 5A NIMETATUD ÜLEMMÄÄRAD







Teema Eurot Toetus täisajaga talupidajatele niisutatud alade puhul 766 hektari kohta niisutamata alade puhul 213 hektari kohta loomakasvatusettevõtete puhul 67 loomühiku kohta Toetuse ülemmäär talumajapidamise kohta 14 500 aasta tööühiku kohta

B. ARTIKLIS 6 NIMETATUD MAKSIMUMSUMMA







Teema Eurot Maksimumsumma kivipuru müüride hooldamiseks ja säilitamiseks 2 000 hektari kohta

C. ARTIKLI 7 LÕIKES 2 NIMETATUD SUMMA







Teema Eurot Tootjagrupi moodustamise toetus 63 000 esimesel aastal 63 000 teisel aastal 63 000 kolmandal aastal 60 000 neljandal aastal 50 000 viiendal aastal









II LISA

▼B









III LISA

Andmed, mis tuleb maaelu arengukavades esitada määruse (EÜ) nr 1257/1999 IXa peatükis viidatud erimeetmete ja erandite kohta

1. Kõikide uute liikmesriikide suhtes kohaldatavad meetmed

I. Toetus restruktureeritavatele osaelatustaludele

A. Põhijooned:

— osaelatustalu määratlemine, pidades silmas talu miinimum- ja/või maksimumsuurust, turustatava toodangu osakaalu ja/või abikõlbliku talu sissetulekute taset,

— majandusliku elujõulisuse määratlemine.

B. Muu teave:

— äriplaani sisu.

II. Tootjarühmad

A. Põhijooned:

— üksnes Malta puhul sektor või sektorid, mille suhtes erandit kohaldatakse, väga väikese kogutoodangu põhjendus ning erandi kohaldamise tingimused: rühma toodangu miinimumprotsent sektori kogutoodangust; rühma kuuluvate tootjate miinimumprotsent kõikidest sektori tootjatest,

— üksnes Malta puhul põhjendused ja arvutused iga-aastaste summade kohta.

B. Muu teave:

— rühmade tunnustamise ametliku menetluse kirjeldus, sealhulgas valikukriteeriumid,

— asjaomased sektorid.

III. Tehniline abi

A. Põhijooned:

— ei kohaldata.

B. Muu teave:

— abisaajate arv.

IV. Leader+-tüüpi meetmed

Oskuste omandamine (määruse (EÜ) nr 1257/1999 artikli 33f lõige 1)

A. Põhijooned:

— meetmete rakendamise eest vastutavate töövõtjate valiku protseduur ja ajakava.

B. Muu teave:

— ei kohaldata.

Maaelu arendamise territoriaalsed katsestrateegiad (määruse (EÜ) nr 1257/1999 artikli 33f lõige 2)

A. Põhijooned:

— toetust saavate kohalike tegevusrühmade valiku protseduur ja ajakava, sealhulgas valikukriteeriumid ja kavandatud maksimaalne abisaajate arv,

— kriteeriumid, mille alusel tõendatakse piirkonna haldussuutlikkust ja kogemusi lähenemisviisiga “Kohaliku maaelu arendamine”.

B. Muu teave:

— ei kohaldata.

V. Täiendavad otsetoetused

A. Põhijooned:

— ühenduse osalus igal kava aastal.

B. Muu teave:

— makseasutuse nimetus.

2. Malta suhtes kohaldatavad meetmed

I. Täiendavad riiklikud toetused

A. Põhijooned:

— ei kohaldata.

B. Muu teave:

— makseasutuse nimetus.

▼M1

II. Täisajaga talupidajad Maltal

A. PÕHIJOONED:

— puudub.

B. MUUD ANDMED:

— täisajaga talupidaja määratlus.

▼M1

3. Kõikidele uutele liikmesriikidele kohaldatavad erandid

I. Siduvate standardite rakendamine

A. PÕHIJOONED:

— nimekiri standarditest, mille puhul võetakse arvesse investeerimiskulutusi ja nõutavate investeeringute kirjeldusi.

B. MUU TEAVE:

— standardsed investeerimiskulutused iga tingimustele vastava standardi kohta, kaasa arvatud arvutamise detailid, mis tõendavad selle standardi kulutusi,

— investeerimisperioodi(de) kestvus iga tingimustele vastava standardi kohta ja valiku õigustus,

— sätted, mille kaudu on võimalik teha kindlaks, et meetme “rangete nõuete rakendamine” kontekstis toetatud investeeringud ei vasta määruse (EÜ) nr 1257/1999 II jaotise I peatüki alusel jaotatava toetuse tingimustele,

— lisaks määruse (EÜ) nr 445/2002 II lisa punkti 12 lõikele 2 (või uuele määrusele) viide selle määruse artikli 9a rakendamisele.

II. Põllumajandustoodete töötlemise ja turustamise parandamine

A. PÕHIJOONED:

— puudub.

B. MUUD ANDMED:

— ettevõtjate nimekiri, kes saavad kasumit määruse (EÜ) nr 1257/1999 artikli 331 lõikes 3 nimetatud üleminekuperioodist.

III. Metsandus

A. PÕHIJOONED:

— puudub.

B. MUUD ANDMED:

— territooriumi klassifikatsioon metsatulekahjude ohu määra suhtes.

▼B

4. Eesti suhtes kohaldatavad erandid

I. Põllumajandusmaa metsastamine

A. Põhijooned:

— ei kohaldata.

B. Muu teave:

— metsastamisele eelnenud viie aasta maakasutuse kontrolli kirjeldus.

5. Malta suhtes kohaldatavad erandid

I. Põllumajanduse keskkonnapoliitika

A. Põhijooned:

— kiviaedade hooldamise ja säilitamise iga-aastaste ülemmäärade põhjendus ja arvutus.

B. Muu teave:

— ei kohaldata.